સારાંશ માટે દસ્તાવેજ: ત્રણ વર્ષની જદોજહદ અને આ મુદ્દે બ્રિટનના વડા પ્રધાનોની ઊલટસૂલટ થયા પછી 1 ફેબ્રુઆરી, 2020ના રોજ યુરોપિયન યુનિયનમાંથી છૂટા પડેલા બ્રિટને પોતાની સાર્વભૌમ દુનિયામાં ડગલાં માંડ્યાં છે. 

આ નિર્ણય બ્રિટન માટે ફળદાયી રહેશે કે કેમ એ મુદ્દે લગભગ સરખો જ આશાવાદ અને નિરાશાવાદ પ્રવર્તે છે તેની વાત કરીએ. 

છેલ્લાં ચાર-પાંચ વરસમાં એક ખૂબ મજબૂત કહી શકાય તેવી યુરોપના સમર્થન માટેની ચળવળે (Pro-Europe Movement) આકાર લીધો છે. 

આજથી ચાર-પાંચ વરસ પહેલાં આવું કહી શકાય તેવું નહોતું. 

આ પ્રકારની લાગણી આજે સૌથી વધુ યુરોપના યુવાવર્ગમાં પ્રવર્તે છે જે યુરોપિયનો માટે યુરોપની ભાવના સાથે મજબૂતાઈથી જોડાયેલા છે. 

ત્રણેક વરસ પહેલાં 18થી 24 વર્ષના 75 ટકા યુવાનોએ યુરોપિયન યુનિયનમાં રહેવા માટે મત આપ્યો હતો. 

એ વખતે જેઓ મતદાન કરવા માટે લાયક નહોતા તેઓ હવે મતદાન કરવા માટે લાયક બન્યા છે. 

બ્રેક્સિટ બાદ બ્રિટન અને યુરોપ વચ્ચેના સંબંધો

બ્રેક્સિટ થવાના કારણે તેની જે અસરો પડવાની જ છે એ બાબતે પણ વિચાર કરવો જોઈએ. 

યુરોપિયન યુનિયનથી જુદા પડવાના કારણે તાત્કાલિક અસરથી બ્રિટનને કોઈ ફેરફાર નહીં દેખાય પણ આવનાર સમય માટે બન્ને પક્ષો કયા પ્રકારની સંમતિ સાધે છે તેના પર જાન્યુઆરી 2021 પછીની પરિસ્થિતિનો આધાર રહેશે. 

કોઈ પણ પ્રકારનો કરાર અસ્તિત્વમાં આવે, પણ તેના કારણે બ્રિટન અને યુરોપીયન યુનિયનના બીજા દેશોના સંબંધો અગાઉ જેવા તો નહીં જ રહે. 

દાખલા તરીકે યુરોપિયન યુનિયનમાં પ્રવેશ કરવા માટે હવે ક્યાંક ને ક્યાંક અમુક પ્રકારની ચકાસણીનો સામનો બ્રિટિશ નાગરિકોએ કરવો પડશે. 

એવું કહેવાય છે કે બ્રિટન યુરોપિયન યુનિયનમાંથી આવતા મુલાકાતીઓ માટે ખાસ પ્રકારની વિઝા મુક્તિના નિયમો અમલમાં મૂકશે. 

કેટલાક માલસામાન અને ચીજવસ્તુઓ માટે બ્રિટિશ નાગરિક હવે વધારે પૈસા ચૂકવશે. 

આ ચીજ વસ્તુઓમાંથી કાર, શાકભાજી કે વાઇન જે યુરોપિયન યુનિયનમાંથી આયાત કરવામાં આવે છે તેની કિંમતો જો બ્રિટન અને યુરોપિયન યુનિયન વચ્ચે "Tarrif Free", "Quota Free" એટલે કે આ બધી વસ્તુઓ માટે કોઈ પણ પ્રકારનો ક્વૉટા ન હોય અને તેના ઉપર કોઈ ડ્યૂટી ન લગાડવામાં આવે તેવી વેપારસંધિ ન સધાય તો યુરોપિયન યુનિયનમાં બ્રિટનમાંથી આયાત થતી ચીજવસ્તુઓની કિંમતો વધશે. 

બ્રિટિશ નાગરિકો માટે વિદેશમાં મોબાઇલ ફોન વાપરવાનું ખર્ચાળ થઈ જશે. 

અત્યારે બ્લૂ પાસપોર્ટ છે તેને બદલી યુકેનો રૉયલ બ્લૂ રંગનો પાસપોર્ટ બદલી આપવાનું કામ પણ સમય માગી લેશે....\nદસ્તાવેજની સમાન ભાષામાં સારાંશ:
2016માં બ્રિટને યુરોપિયન યુનિયનથી અલગ થવાનો નિર્ણય લીધો હતો અને હવે બ્રિટન યુરોપિયન યુનિયનમાંથી અલગ થઈ ગયું છે.